คือตอนแรกฝังเข็ม ประจำเดือนไม่มาเป็นเวลา1ปีกว่าๆ แล้ว มีประจำเดือนมาตอนเดือนเดือนพฤกษา มาเรื่อยๆ สักพักหยุดไป แล้วมาอีกเหมือนปกติ จนมาเดือนนี้ มาตั้งแต่ ต้นเดือน นี่มากลางเดือนแล้วค่ะ มาแบบเยอะมาก มันไหลแบบรู้สึกเลยเวลาไหล แล้วเวลาเข้าห้องน้ำไปฉี่ เหมือนไม่ใช่ฉี่เลือดเต็มเลยอ่ะค่ะ อยากทราบสาเหตุ มันเป็นได้ไงค่ะ
สวัสดีค่ะ ผลข้างเคียงของยาฝังคุมกำเนิดนั้น ที่พบได้บ่อยคือทำให้มีเลือดออกแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้ ส่วนในบางราย อาจทำให้มีเลือดประจำเดือนมาบ่อย มาปริมาณมาก หรือเลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาห่างขึ้นหลังจาก 3 เดือนไปแล้ว หรือในบางรายก็อาจทำให้ประจำเดือนขาดหายไปได้ดังนั้น การที่ประจำเดือนขาดหายไปประมาณ 1 ปีกว่า แล้วหลังจากนั้น ได้มีเลือดออกมาปริมาณมากและนานหลายวันดังกล่าว ถือเป็นผลข้างเคียงของยาฝังที่สามารถพบได้ แต่หากเลือดยังคงไม่หยุดไหล อาจส่งผลทำให้เกิดภาวะโลหิตจางได้ ในกรณีนี้ ควรไปพบสูติ-นรีแพทย์ เพื่อหาสาเหตุอื่นๆ ด้วย เช่น มีมดลูกอักเสบ เกิดการตั้งครรภ์แล้วมีภาวะแท้ง (แต่เป็นไปได้น้อยมาก) เป็นต้น หากไม่ได้เกิดจากความผิดปกติอื่นๆ แพทย์ก็จะให้ยาฮอร์โมนเอสโตรเจนเสริม หรือให้ยาเม็ดคุมกำเนิดชนิดฮอร์โมนรวมเพื่อให้เลือดหยุดไหล แล้วประเมินอาการอีกครั้งค่ะ